નવા વર્ષમાં પોતાની પહેલી ટ્વિટમાં જ અમેરિકાના રાષ્ટ્રપતિ ડોનાલ્ડ ટ્રમ્પે આતંકવાદને પનાહ આપતા પાકિસ્તાન પર ખરીખોટી સંભળાવી હતી. ટ્રમ્પે ટ્વિટ કરીને કહ્યું હતું કે, અમેરિકાએ મૂર્ખતાપૂર્ણ રીતે ગત ૧૫ વર્ષોમાં પાકિસ્તાનને ૩૩ અરબ ડોલરની સહાયતા કરી છે. પરંતુ બદલામાં અમને જુઠ્ઠાણુ અને કપટ સિવાય કંઈ જ નથી મળ્યું. અમારા નેતાઓને મૂર્ખ સમજવામાં આવ્યા છે. તે આતંકીઓને સુરક્ષિત પનાહ આપતા રહ્યા અને અમે અફઘાનિસ્તાનમાં ખાક છાનતા રહ્યા પણ હવે વધુ નહિ.